Leetile Disang Raditladi

Leetile Disang Raditladi (1910–1971) alikuwa mwandishi wa michezo ya kuigiza na mshairi kutoka Botswana. 

Raditladi alizaliwa Serowe na alipata elimu yake katika shule za Tiger Kloof, Lovedale, na chuo kikuu cha Fort Hare. Akiwa mwandishi mwenye bidii, kitabu chake cha kwanza, wasifu wa Khama III, kilikubaliwa kwa uchapishaji alipokuwa bado shuleni Lovedale.
J. Peires, "The Lovedale Press: Literature for the Bantu Revisited," History in Africa 6 (1979): 168-70.
Alifukuzwa kutoka Hifadhi ya Bangwato mwaka 1937 baada ya Tshekedi Khama, regent wa Bangwato, kumshutumu Raditladi kwa kufanya uzinzi na mke wake pamoja na kula njama za kumroga. Baada ya tukio hilo, Raditladi alihudumu kama karani wa utumishi wa kikoloni na kwa haraka akawa Motswana wa cheo cha juu zaidi katika Himaya hiyo. Kufuatia uzoefu wake na Tshekedi, Raditladi aliandika tamthilia ya kihistoria Motswasele II, kazi yake maarufu zaidi. Mada kuu ya kazi hii ni kuhusu utawala wa kifalme wa kiimla na matokeo yaliyopotoshwa ya aina hiyo ya udikteta.D.T. Cole, review of Motswasele II, Africa 17, 1 (1947): 65

Mnamo mwaka 1944, Kgosi Moremi III wa Batawana aliomba Waingereza wamteue Raditladi kuwa mkuu wa shirika la kudhibiti ndorobo wa mbung’o (Tsetse Fly) huko Ngamiland. Hivyo basi, akawa Motswana wa kwanza kuongoza idara ya serikali. Miaka miwili baadaye, Moremi alimteua kuwa Katibu wa Kabila. Uteuzi huu ulifanyika muda mfupi kabla ya kifo cha Moremi, ambaye alirithiwa na mke wake, regent Elizabeth Pulane Moremi (EP Moremi). Raditladi na regent, wote wakiwa wamezaliwa nje ya Ngamiland, walidhibiti kwa ukali eneo hilo na haraka wakaanza kuzua chuki. Uhusiano wao wa kimapenzi wa siri pia ulijulikana hadharani. Mwishoni mwa mwaka 1950, regent alilazimika kutoa mimba ya mtoto wa Raditladi, jambo lililosababisha wapinzani wa Raditladi kumfukuza kwa bunduki kutoka Ngamiland.B. Morton, "L.D. Raditladi, E.P. Moremi, and the Malcontent Revolt in Ngamiland." 2015. https://www.academia.edu/15554548/L.D._Raditladi_E.P._Moremi_and_the_Malcontent_Revolt_in_Ngamiland

Marejeo

Jamii:waandishi wa Botswana
jamii:waliozaliwa 1910
jamii:waliofariki 1971
jamii:WikiMonthly Edit-a-thon Kilimanjaro